שעת קוד | מסיבת ריקודים: מתחממים
(מיראל, רקדנית ומפתחת תוכנה, יצרה את iLuminate) - היי!
שמי מיראל קוטבּי ואני רקדנית, מפתחת תוכנה, והיוצרת של iLuminate.
מדעי המחשב קשורים ביצירתיות במגוון של דרכים וצורות.
אינספור דרכים, האמת.
ברגע שיש לכם את היכולת לכתוב תוכנה, אתם יכולים להטמיע רעיונות בתוך כל דבר.
אני עושה את זה עם חליפות אור.
אפשר לעשות כל כך הרבה ברגע שיש לכם את הכלים כדי לכתוב תוכנה, והאפשרויות
הן באמת אינסופיות.
במהלך השעה הקרובה, אתם עומדים לעשות את צעדיכם הראשונים במדעי המחשב באמצעות תכנות
מסיבת ריקודים משלכם!
אספנו את מיטב הלהיטים וצוות של רקדנים מוכשרים שתוכלו לשחק איתם.
אתם עומדים להשתמש בבלוקים של קוד כדי לבחור רקדנים שונים, לשנות את צעדי הריקוד שלהם,
לגרום להם להגיב למוזיקה ולהפוך אותם לאינטראקטיביים.
כפי שאתם רואים, המסך שלכם מחולק ל-3 חלקים עיקריים.
משמאל נמצא אזור המשחק.
כאן יופיעו הרקדנים שלכם.
האזור האמצעי הוא ארגז הכלים.
בלוקים חדשים של קוד יתווספו לחלל הזה ככל שתתקדמו בשיעורים.
החלל שמימין הוא חלל העבודה.
אתם יכולים לגרור בלוקים מארגז הכלים אל חלל העבודה כדי לבנות את התוכנית שלכם.
ההוראות לכל שלב יופיעו כאן, בחלק העליון של המסך
צריכים רמז? לחצו על הנורה.
כדי להתחיל, בואו ניצור רקדן חדש בעזרת הבלוק האדום הזה.
ראשית, גררו אותו מארגז הכלים וחברו אותו מתחת לבלוק ה"מאפיינים" הכתום.
הרקדן הזה הוא חתול, וקוראים לו my_first_dancer.
תוכלו לשנות את השם למה שתרצו על ידי לחיצה כאן.
אתם יכולים גם לשנות את המיקום שבו יופיע הרקדן באזור המשחק פה.
מעל לאזור המשחק יש תפריט ובו תוכלו לבחור מוזיקה.
יש טונות של שירים לבחור מהם, אז אתם מוזמנים לחפש את האהובים עליכם.
מתחת לאזור המשחק יש את כפתור ה"הפעל".
כשאתם לוחצים עליו, תוכלו לראות את הרקדנים מהתוכנה שלכם מופיעים באזור המשחק
והמוזיקה תתנגן ברקע.
[מוזיקה]
נסו בעצמכם!
ואם אתם מרגישים קצת תקועים, זה בסדר!
פשוט קומו ותתחילו לזוז, ולפני שתשימו לב בכלל, תהיה לכם
מסיבת ריקודים משלכם.
אז, מה תיצרו אתם?